kardosdrur/scandi-wiki huggingface dataset:
2. division i ishockey 1966-67

2. division i ishockey 1966-67 blev arrangeret af Dansk Ishockey Union, og turneringen var opdelt i to kredse, øst- og vestkredsen. Østkredsen blev for første gang vundet af HIK, mens Herning IK ligeledes for første gang vandt vestkredsen. I to playoff-kampe mellem kredsvinderne sikrede Herning IK sig den samlede sejr i divisionen, men begge hold rykkede op i 1. division, som dermed blev udvidet fra seks til otte hold.

Resultater og stillinger

Østkredsen 

Turneringen havde deltagelse af fire hold, der spillede en dobbeltturnering alle-mod-alle, hvilket gav seks kampe til hvert hold. Turneringen blev vundet af HIK, der dermed vandt 2. division øst for første gang, og som samtidig kvalificerede sig til playoff-kampen om den samlede sejr i 2. division mod vinderen af vestkredsen, Herning IK.

Vestkredsen 

Vestkredsen havde deltagelse af otte hold, der var opdelt i to geografisk opdelte puljer med fire hold i hver. De to puljevindere spillede to playoff-kampe om sejren i vestkredsen.

Nordpuljen 

Turneringen havde deltagelse af fire hold, der spillede en dobbeltturnering alle-mod-alle, hvilket gav seks kampe til hvert hold. Turneringen blev vundet af Silkeborg Skøjteløberforening, som dermed kvalificerede sig til en playoff-kamp mod vinderen af sydpuljen, Herning IK, om sejren i 2. division vest.

Sydpuljen 

Turneringen havde deltagelse af fire hold, der spillede en dobbeltturnering alle-mod-alle, hvilket gav seks kampe til hvert hold. Turneringen blev vundet af Herning IK, som dermed kvalificerede sig til en playoff-kamp mod vinderen af nordpuljen, Silkeborg Skøjteløberforening, om sejren i 2. division vest.

Playoff-kamp 

De to puljevindere i vestkredsen, Silkeborg Skøjteløberforening og Herning IK, mødtes i to playoff-kampe om sejren i 2. division vest. Begge kampe blev vundet af Herning IK, der samlet vandt med 18-5, og som dermed vandt 2. division vest for første gang. Samtidig kvalificerede holdet sig til playoff-kampen om den samlede sejr i 2. division mod vinderen af østkredsen, HIK.

Finale 

De to kredsvindere, HIK og Herning IK, mødtes i to playoff-kampe i finaleopgøret om den samlede sejr i 2. division. Begge kampe blev vundet af Herning IK, der sammenlagt vandt med 7-1, og som dermed vandt 2. division første gang. Eftersom 1. division blev udvidet fra seks til otte hold, rykkede begge hold op i 1. division for første gang i deres klubhistorier.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen - en krønike om et ishockeyhold (2008)
 HVEM HVAD HVOR 1968

1966-67
Ishockey i 1966
Ishockey i 1967
Farensted Kirke

Farensted Kirke (på dansk også Bøglund Kirke, på tysk Kirche zu Fahrenstedt) er en landsbykirke i Nørre Farensted i Bøglund Kommune i det sydlige Angel (Sydslesvig). Kirken er beliggende ved Vedelbæk (Vedelspang Å), der har via Fysing Å afløb i Slien og ved en gammel handelsvej, der førte fra Slesvig by til Strukstrups herredskirke. Området hed tidligere Farnstedmark (nu Nørre- og Sønder Farensted).

Kirken er opført i romansk stil af rå kampesten. Efter kirken i Stolk blev nedbrudt, blev en del af materialerne i 1623 anvendt til udvidelse af Farensted Kirke.Fra Stolk Kirke stammer formodentlig også en sten med billedet af en lindorm, hvilket skulle have forbindelse med lindormen under Lindebjerget, fordi ormen skulle nedmanes her for ikke at skade kirken i Stolk.

I 1623 blev den vestlige gavl beklædt med kvadersten af granit. Et lighus kom foran den nordlige indgangsdør. Indvendig har kirken træloft. Den smuk udskårne prædikestol fra 1604 og den ligeledes af træ udskårne døbfont med tilhørende himmel fra 1615 er skænket af familien Clemensen på Farenstedgaard. Altertavlen er fra 1763. Kirken har hverken tårn eller spir. Klokken hænger i stedet i en klokkestabel på kirkengården. På denne findes også et mindemærke over faldne soldater fra 1850 fra den 1. Slesvigske krig.

Kirken er sognekirke for hele Farensted Sogn bestående af Bøglund, Stolk og Sønder Farensted kommuner. Menigheden i Bøglund blev i 1900-tallet sammenlagt med menigheden i Ølsby og består nu af to kirker, Farensted og Ølsby Kirke. Den hører til Slesvig-Flensborgs kirkekreds i den nordtyske evangelisk-lutherske landskirke.

Eksterne henvisninger 

 Menighedens hjemmeside 

Kirker i Slesvig-Holsten
Angel
Michael Lüftner

Michael Lüftner (født 14. marts 1994 i Chabařovice) er en tjekkisk fodboldspiller, der spiller for den ungarske klub Fehérvár FC. Han har tidligere spillet for den den danske superligaklub FC København. Han kom til FCK i juli 2017 fra Slavia Prag i den Tjekkiske 1. liga.

Kontrakten med FC København var femårig. Han fik debut for FCK den 12. juli 2017 imod MŠK Žilina i en kvalifikationskamp til UEFA Champions League. I sæson 2018/19 opnåede Lüftner blot en enkelt superligakamp, inden han i en reserveholdskamp i september 2018 pådrog sig en skade, der holdt ham ude af resten af sæson 2018/19.

Manglende spilletid efter skaden medførte, at der i juni 2019 blev indgået om udleje af Lüftner til den cypriotiske klub Omonia Nicosia. I juni 2021 blev Lüftner solgt til Fehévar.

Referencer

Eksterne henvisninger 
 Michael Lüftner på danskfodbold.com
 

Fodboldspillere fra Tjekkiet
Fodboldspillere fra Slavia Prag
Fodboldspillere fra FK Teplice
Fodboldspillere fra FC København
Forsvarsspillere (fodbold)
2. division i ishockey 1972-73

2. division i ishockey 1972-73 var den 13. sæson af 2. division i ishockey, og turneringen blev arrangeret af Dansk Ishockey Union.

Turneringen havde deltagelse af sytten hold, der spillede om én oprykningplads til 1. division. Holdene var inddelt i to geografisk opdelte kredse, der hver spillede om én plads i playoff-kampene, hvor de to kredsvindere spillede om oprykningspladsen.

Playoff-kampene blev vundet af Frederikshavn IK, der besejrede Hvidovre IK med 10-7 over to kampe, og som dermed rykkede op i 1. division for første gang nogensinde.

Resultater og stillinger

Vestkredsen 

Vestkredsen havde deltagelse af otte hold, der spillede en turnering, hvor hvert hold spillede ti kampe, om en plads i playoff-kampene om oprykning til 1. division. Turneringen blev vundet af IK Skovbakken, som imidlertid afslog at deltage i oprykningskampene, og eftersom holdet, der sluttede på andenpladsen, Herning IK's andethold, ikke var oprykningsberettiget, gik den ledige plads til Frederikshavn IK, der var sluttet på tredjepladsen.

Østkredsen 

Vestkredsen havde deltagelse af ni hold, der spillede en dobbeltturnering alle-mod-alle om én plads i oprykningskampene. Pladsen i oprykningsspillet blev besat af Hvidovre IK, der vandt 2. division øst for anden sæson i træk.

Oprykningsspil 

De to kredsvindere gik videre til playoff-kampene om oprykning til 1. division, men IK Skovbakken, der havde vundet vestkredsen, afslog at deltage i oprykningskampene og overlod pladsen som Hvidovre IK's modstander til Frederikshavn IK. Playoff-kampene blev vundet af Frederikshavn Ishockey Klub, der vandt med 10-7 over to kampe, og som dermed rykkede op i 1. division for første gang nogensinde.

Se også 
 1. division i ishockey 1972-73

Kilder / eksterne henvisninger 
 HVEM HVAD HVOR 1974
 Politiken, 11., 18. og 19. marts 1973
 Ekstra Bladet, 19. marts 1973

1972-73
Ishockey i 1972
Ishockey i 1973
Chabařovice

Chabařovice ()er en by i det nordvestlige Tjekkiet.

Den er beliggende i regionen Ústí nad Labem, 70 km nordvest for hovedstaden Prag. Chabarovice ligger 175 meter over havets overflade, og antallet af indbyggere er .

Kildeangivelser

Eksterne henvisninger 

Byer i Tjekkiet
Robert Hue

Robert Hue, egentligt: Robert Georges Auguste Hue (født 19. oktober 1946 i Paris-forstaden Cormeilles-en-Parisis i Val-d'Oise, Île-de-France) er en fransk kommunistisk, senere demokratisk socialistisk partileder. Han var kandidat ved præsidentvalgene i 1995 og 2002.

Partileder 
Robert Hue blev medlem af det franske kommunist parti (PCF) i 1962. Han forlod partiet i 2008.

Hue var partiets generalsekretær (Secrétaire national) i 1994–2001, og han var dets formand (président du PCF) i 2001–2003. Marie-George Buffet blev Robert Hue's efterfølger som kommunistisk partileder.

I 2009 blev Hue formand for det lille venstreorienterede parti den progressive bevægelse (MdP eller MDP). Fra 2012 deltager det lille parti i et parlamentarisk samarbejde med det radikale venstreparti i Nationalforsamlingen og i Senatet.

Præsidentkandidat 
Ved præsidentvalget i 1995 fik Hue 8,64 procent af stemmerne, mens han fik 3,37 procent ved valget i 2002.

I maj 2016 besluttede den progressive bevægelse (MdP) at opstille Sébastien Nadot (født 1972) som partiets kandidat ved præsidentvalget i 2017. Ved fristens udløb havde partiet imidlertid ikke samlet det nødvendige antal stillere, og Robert Hue meddelte den 10. marts 2017, at partiet i stedet støttede Emmanuel Macrons valgkamp.

Medlem af Nationalforsamlingen 
I 1997–2002 var Robert Hue medlem af Nationalforsamlingen.

Medlem af Europa-Parlamentet 
I 1999–2000 var Robert Hue medlem af Europa-Parlamentet.

Senator 
Den 1. oktober 2004 blev Robert Hue medlem af Senatet, valgt for Val-d'Oise.

Borgmester og regionsrådsmedlem 
I 1977–2009 var Robert Hue borgmester for Montigny-lès-Cormeilles i Val-d'Oise. Han fortsatte i byrådet indtil 2014.

Robert Hue var medlem af regionsrådet (conseiller régional) for Île-de-France i 1986–1988 og i 1992–1993.

Hue var medlem af departementsrådet (conseiller général) for Val-d'Oise i 1988–1998.

Præsidentkandidater fra Frankrig
Medlemmer af Europa-Parlamentet fra Frankrig
Kommunister fra Frankrig
Socialister fra Frankrig
Senatorer fra Frankrig
Medlemmer af Frankrigs nationalforsamling
Kongeriget Kent

Kongeriget Kent (; ) var et tidlig middelalderligt kongeriget i det, som nu er South East England. Det blev etableret i 400- eller 500-tallet, og eksisterede indtil det blev en del af Kongeriget England i 900-tallet.

Under det foregående romersk-britiske administration var Kent-området angrebet gentagne gange af plyndringsfolk i 300-tallet, og de germansktalende foederati blev sandsynligvis inviteret til at bosætte sig i området som lejesoldater. Efter enden på romersk Britannien i 410 flyttede flere germanske grupper til området hvilket kan ses i både arkæologiske fund og sene angelsaksiske kilder. Den primære etniske gruppe der bosatte sig i dette område, var tilsyneladende jyder, som etableret deres kongerige i Østkent, der oprindeligt muligvis var under Frankerriget. Der er blevet argumenteret for at østsaksisk samfund oprindeligt bosatte sig i Vestkent, før de erobrede og udvidede Kent i 500-tallet.

Den tidligst kendte konge over Kent var Æthelberht, ifølge bretwalda havde han stor indflydelse over andre angelsaksiske kongeriger i slutningen af 500-tallet. Kristendommens indførelse i Angelsaksisk England begyndte ifølge Beda i Kent under Æthelberhts styre med ankomsten af Augustin af Canterbury og hans gregorianske mission i 597. Det var en af de syv traditionelle kongeriger i det såkaldte angelsaksiske heptarki, men det mistede sin uafhængighed i 700-tallet, hvor det blev et underkongedømme under Mercia. I 800-tallet blev det et underkongedømme under Wessex og i 900-tallet blev det en del af det forenede Kongeriget England, der blev skabt under ledelse af Wessex. Navnet har hængt ved lige siden som contiet Kent.

Viden om det angelsaksiske Kent kommer studier af sene angelsaksiske manuskripter som den Angelsaksiske Krønike og Historia ecclesiastica gentis Anglorum, samt arkæologiske fund fra de tidlige middelalderlige kirkegårde og bosættelser, samt toponomien i stednavne i Kent.

Se også 
 Bertha af Kent
 Æthelberht af Kent

Referencer

Litteratur 
 
 
 
 
 
 

Angelsaksiske kongeriger
Kent
Illa Christensen

Illa Christensen (født 10. juni 1851 i København, død 23. oktober 1922 smst.) var en dansk forfatter i det moderne gennembrud. Hun har skrevet en novelle. Den hedder Kvinden og handler om en statue der føler sig fanget. Selve historien handler om kvindeundertrykkelse. Den er fra 1884, og man kender ikke rigtig til hende, som forfatter i det moderne gennembrud.

Noter

Eksterne henvisninger 
 Biografi i Kvinfos database

Novelleforfattere fra Danmark
Kvindelige forfattere i det 19. århundrede
2. division i ishockey 1975-76

2. division i ishockey 1975-76 var turneringen på niveau 2 i dansk ishockey i sæsonen 1975-76, og den havde deltagelse af seks hold, der spillede en firedobbeltturnering alle-mod-alle, hvilket gav 20 kampe til hvert hold. Holdene spillede om to pladser i kvalifikationsspillet om oprykning til 1. division.

Turneringen blev vundet af Frederikshavn IK, der dermed vandt 2. division for anden gang, og som sammen med IK Skovbakken gik videre til kvalifikationsspillet om oprykning til 1. division, hvor de to hold sammen med de fire lavest placerede hold fra grundspillet i 1. division spillede om de sidste fire ledige pladser i 1. division i den efterfølgende sæson. I kvalifikationsspillet lykkedes det imidlertid ikke for nogen af de to hold at spille sig til oprykning til 1. division.

Resultater og stillinger 

De seks deltagende hold spillede en firedobbeltturnering alle-mod-alle, hvilket gav 20 kampe til hvert hold. De to bedst placerede hold, Frederikshavn IK og IK Skovbakken, gik videre til kvalifikationsspillet om oprykning til 1. division.

Se også 
 1. division i ishockey 1975-76

Kilder / eksterne henvisninger 
 HVEM HVAD HVOR 1977

Noter 

1975-76
Ishockey i 1975
Ishockey i 1976
2. division i ishockey 1976-77

2. division i ishockey 1976-77 var turneringen på niveau 2 i dansk ishockey i sæsonen 1976-77. Det var den 17. sæson af 2. division i ishockey og den havde deltagelse af seks hold, der spillede en firedobbeltturnering alle-mod-alle, hvilket gav 20 kampe til hvert hold. Holdene spillede om to pladser i kvalifikationsspillet om oprykning til 1. division.

Turneringen blev vundet af Frederikshavn IK, der dermed vandt 2. division for anden sæson i træk og tredje gang i alt, og som sammen med IK Aalborg gik videre til kvalifikationsspillet om oprykning til 1. division, hvor de to hold sammen med de fire lavest placerede hold fra grundspillet i 1. division spillede om de sidste to ledige pladser i 1. division i den efterfølgende sæson. I kvalifikationsspillet formåede ingen af de to hold imidlertid at spille sig til oprykning til 1. division.

Resultater og stillinger 

De seks deltagende hold spillede en firedobbeltturnering alle-mod-alle, hvilket gav 20 kampe til hvert hold. De to bedst placerede hold, Frederikshavn IK og IK Aalborg, gik videre til kvalifikationsspillet om oprykning til 1. division.

Se også 
 1. division i ishockey 1976-77

Kilder / eksterne henvisninger 
 HVEM HVAD HVOR 1978

Noter 

1976-77
Ishockey i 1976
Ishockey i 1977
Humanz

Humanz er det femte album fra det britiske band Gorillaz. Det blev udgivet 28. april 2017 via Parlophone og Warner Bros. Records. Der er mange samarbejdspartnere og gæster på albummet; bl.a. Vince Staples, Popcaan, D.R.A.M., Grace Jones, Anthony Hamilton, De La Soul, Danny Brown, Kelela, Mavis Staples, Pusha T og Benjamin Clementine.

Modtagelse 

Albummet fik hovedsageligt positive anmeldelser.

Spor

Referencer 

Gorillaz-album
Album fra 2017
Kongeriget Essex

Kongeriget Essex eller Østsaksernes Kongerige (; ), va ren af de syv traditionelle kongeriger i det angelsaksiske heptarki. Det blev grundlagt i 500-tallet og dækkede det områder, som senere blev til countierne Essex Essex, Hertfordshire, Middlesex og i en kort periode Kent. Kongerne af Essex var ofte underlagt konger fra andre kongeriger i større eller mindre grad. Den sidste konge af Essex var Sigered og i 825 overgav han kongeriget til Egbert af Wessex.

Referencer

Litteratur 
 Carpenter, Clive. Kings, Rulers and Statesmen. Guinness Superlatives, Ltd.
 Ross, Martha. Rulers and Governments of the World, Vol. 1. Earliest Times to 1491.

Angelsaksiske kongeriger
Essex
Turners Eg

Turners Eg (Quercus × turneri)  er  en hybrid mellem sten-eg (Quercus ilex) og stilk-eg (Quercus robur) opstået i det sydlige England. I 1783 opstod egen i Spencer Turners gartneri i Essex, hvorfra den har vundet nogen udbredelse i parker og arboreter. Egen beskrives som værende næsten stedsegrøn, hvilket betyder at den i milde vintre har grønne blade frem til næste løvspring. Bladene er 6-12 cm og dens agern er ca. 1,5-2 cm. Egen danner pælerod og bliver op til 8-10 m højt. I Danmark kan den bl.a. ses i Landbohøjskolens Have, Gisselfeld  Have og Forsthaven i Århus, men uhyre sjældent i private haver.

Eg
Uglebræt

Et uglebræt (frisisk: ûleboerd, groningsk: oelbred, Drents dialekt: oelnbret) er et trekantet lodret opretstående skod for et røghul (lyre) øverst i gavlen skabt af trapezformet, trekantet endeafskærmning af et valmtag. Denne trekantede træplade tjente til ventilation (åbning) og for at beskytte laden mod fugtighed. Gennem hullet kan kirkeugler og slørugler flyve ind og ud. Den ældste kendte omtale er fra 1669.

Et uglebræt består af to dele. I midten en dekoreret bjælke. På begge sider af denne har de frisiske uglebrædder som regel en svane med en buet hals, mens de saksiske uglebrædder i Twente og Achterhoek anvender to stiliserede hestehoveder, der enten vender indad eller udad.

Frisiske varianter 

Der er mange forskellige former for udformning af dekorerationen i midten, men de kan opdeles i seks hovedgrupper, der stammer fra de forskellige regioner:
 Zuidwesthoek: makelaar (en dekorativ bygningsdetalje) har et harpemotiv. En grøn harpe betyder, at bonden var ejer af gården; En hvid harpe betyder, at bonden lejede gården. En fugl blev skåret ud i flyvehullet.
 Westergo: makelaar har en solhjul med et kløverblad (Treenighedens tegn på toppen. Svanerne har en halsbånd.
 Hennaarderadeel: Ejendommen har en tulipan (tegn på håb), herunder en sol og en halvmåne (voksende måne og aftagende måne, frugtbarhed).
 Kleistreek: makelaar er høj og slank med en tulipan (tegn på håb) på toppen. I trekanten er der et solhjul.
 Friese Wouden (Frisiske skove): Den åbnede makelaar har toppen af et glas og under form af et timeglas.
 Midden-Friesland (Central Friesland): makelaar er dekoreret på begge sider med palmegrene (tegn på fred).
 Nes Dongeradeel: En makelaar med metalkrøller på begge sider og dekoreret på begge sider med søheste. Søhestens hoved rører maven, som viser en tulipan i et åbent motiv.

Galleri

Litteratur 
 Jans, Everhard, (2008) Gevel- en stiepeltekens in Twente en Achterhoek. ZaltBommel: Uitgeverij Aprilis. , NUR 521.
 S.J. van der Molen (1989). Uileborden. 2. oplag. Drachten: Friese Pers Boekerij.

Eksterne henvisninger 
 Uileborden.nl 
 Uileborden.net 

Bygningsdele
OZ7IGY

OZ7IGY er et dansk amatørradio radiofyr og verdens ældste VHF og UHF amatørradiofyr og har været aktiv siden det internationale geofysiske år i 1957.
Radiofyret OZ7IGY er placeret nær Jystrup, i Maidenhead locator JO55WM54 og sender på frekvenserne vist i tabel 1. IGY i OZ7IGY er forkortelsen af International Geophysical Year.

Siden 30. oktober 2012, da Next Generation Beacons platform blev taget i brug, har 2 m og 6 m radiofyrene været frekvensmæssigt og tidsmæssigt låst til GPS.

Fra 30. marts 2013 anvender alle radiofyrene Next Generation Beacons platform transmit PI4 (en specialiseret digital modulationssystem), CW og umoduleret bærebølge i en én-minuts cyklus. Next Generation Beacons frekvenspræcisionen er typisk bedre end 5 mHz (milliHertz).

OZ7IGY har mellem ca. 1981-2016 anvendt Big Wheels til 144 MHz (2 meter), 432 MHz (70 cm) og 1296 MHz (23 cm).

Kilder/referencer

Eksterne henvisninger 
 OZ7IGY
 PI4 specification page
 Sådan lød OZ7IGY på 70MHz i 2013: OZ7IGY - Next Generation Beacon. SP1WSR in JO73HI

Digital amatørradio
Tidsbestemmelse
Tarva fyr

Tarva fyr lå på vestsiden af holmen Hegresteinen, vest for Husøya i øgruppen Tarva i Bjugn kommune i Sør-Trøndelag fylke i Norge. Fyret blev oprettet i 1894 og nedlagt og erstattet af en fyrlygte i 1956. Lygtehuset stod på vestsiden af fyrvogterboligen; derudover bestod fyrstationen af udhus med stald, brænderum og værksted, samt et naust på østsiden af holmen. Fyrstationen er i dag i privat eje.

Se også 
 Norske fyr

Kilder 
 Kulturminneløypa.no: Tarva  (besøkt 9. oktober 2011)
 Norsk Fyrhistorisk Forening: Tarva fyrstasjon (besøkt 9. oktober 2011)

Fyrtårne i Trøndelag
Etableret i 1894
Bjugn
Tarva

Tarva er en øgruppe i Bjugn kommune i Trøndelag fylke i Norge. Den største og eneste beboede af øyerne er Husøya. Det samlede areal er 14 km², hvoraf Husøya udgør 8 km². Øen har 11 fastboende personer.

Øen tilhørte Austråttborgen frem til 1858, og har stadig en oprindelig ejendomsstruktur med én dominerende grundejer. Der drives landbrug, blandt andet med løsgående får. Luftforsvaret har et skydefelt på vestsiden øerne. Været landskapsvernområde på østsiden blev etablert i 1982.

Tarva kapel blev bygget i 1972, og kirkegården blev etableret i 1921. Tarva har eget postkontor, med postadresse 7166 Tarva. Øen har ikke butikker, men en sommeråben pub. Det er færgeforbindelse til Dybfest på fastlandet. Tarva skole blev nedlagt i 1990-tallet. Vestligst i øgruppen, på holmen Hegresteinen lå frem til 1956 Tarva fyr.

I forbindelse med udbedring af vej til forsvarets skyde- og øvelsesfelt på Karlsøya på Tarva, gennemførte Vitenskapsmuseet i 2013 en arkæologisk udgravning på Karlsøysletta. De arkæologiske undersøgelser omfattede to kulturminder som var berørt af det planlagte tiltag, en høj og en opmuring. De to enkeltminder er del af et større felt af kulturminder tolket som et gravfelt, bestående af mindst 28 stenkonstruktioner.

Tarva var scene for NRKs børneserie Tuva frå Tarva.

Noter 

Bjugn
Øer i Trøndelag
Ingrid Sæther

Ingrid Sæther (født 16. april 1979) er en norsk håndboldspiller som spiller for Levanger.

Hun har spillet seks kampe og scoret 11 mål for det norske juniorhåndboldlandshold

Kilder

Eksterne henvisninger 
 
 Ingrid Sæthers profil hos altomfotball.no 

Håndboldspillere fra Gjerpen Idrettsforening
Håndboldspillere fra Byåsen IL
Håndboldspillere fra Levanger HK
Pitch (film)

Et pitch er det første skridt i produktionen af film eller tv-serier. Det er her hvor man først ser ideen komme til udtryk. 
Pitchen er oftest det der skal sælge ideen til produktionsselskabet og det er derfor langt fra det færdige projekt, men en kort og ofte billig produceret udgave af det endelige resultat.

Film
Arlette Laguiller

Arlette Yvonne Laguiller (født 18. marts 1940 i Île-de-France (født i 14. arrondissement i Paris og opvokset i Seine-Saint-Denis) er en fransk trotskistisk politiker.

I 1973–2008 var Arlette Laguiller talsperson for og leder af partiet Arbejdernes Kamp (LO).

Præsidentkandidat 
Arlette Laguiller var kandidat for LO ved præsidentvalgene i 1974, 1981, 1988, 1995, 2002 og 2007. 

Hendes bedste valg var i 2002, hvor hun fik 5,72 procent af stemmerne, og hvor hun blev den kandidat, der fik 5. flest stemmer. Hendes dårligste valg var i 2007, hvor hun fik 1,33 procent af stemmerne. Ved flere af valgene var hun den eneste kvindelige kandidat.

Medlem af Europa-Parlamentet 
Arlette Laguiller var medlem af Europa-Parlamentet i 1999–2004. Her tilsluttede hun sig GUE/NGL.

Medlem af regionsrådet 
I 1998–2004 var Arlette Laguiller medlem af regionsrådet for Île-de-France.

Præsidentkandidater fra Frankrig
Medlemmer af Europa-Parlamentet fra Frankrig
Fagforeningsfolk fra Frankrig